Isusov poziv
Dobrodošli na ovu 7. lekciju koja se zove "Verujte da je žetva spremna".
Prošli put smo govorili kako je žetva spremna, kako je žetva obilna,
kao što Isus kaže u Luki 10. Isto to vidimo i u Jovanu 4.
Ali moramo u to verovati.
Nije dovoljno samo da čujemo to. Moramo verovati da je žetva spremna.
Počeću čitanjem iz Jovana 4 ovoga puta, Pročitaću opet.
Isus kaže sledeće (Jovan 4:35):
"Zar ne kažete, 'Ima četiri meseca do žetve?'
Gle, kažem vam, podignite oči i pogledajte polja,
jer se već žute za žetvu!"
Želim da razumemo da moramo verovati u ovo.
Nije dovoljno samo čuti da je žetva spremna, da je žetva obilna,
kao što sam prošli put govorio. Moramo verovati u to.
A onda moramo delati po tome i to iskusiti.
Želim da podelim sa vama još svedočanstava.
Mogu podeliti mnogo, mnogo, mnogo svedočanstava o ovome,
koliko je ovo važno, ne samo da slušamo o ovome,
već da verujemo u to i postupamo po tome,
da je žetva spremna, kako Isus kaže.
Najbolji način da nekoga nešto naučite je da mu pokažete.
Pokušali smo da vam pokažemo kroz naša videa
i kroz svedočanstva, kroz naše filmove,
da je žetva spremna.
Pokušali smo da ljudima pokažemo na našim kikstart vikendima i obukama
da je žetva spremna, da je žetva obilna, kao što Isus kaže.
Ali sada moramo početi u to da verujemo.
Jedno svedočanstvo mogu podeliti. Od pre mnogo godina je,
ali je dobro svedočanstvo ipak, koje pokazuje to koliko je važno
kako gledamo na žetvu.
Pre nekih godina išao sam u Poljsku. Prvo sam došao u tamošnju crkvu,
veliku crkvu, i iznosio sam svedočanstva o tome šta Bog radi u Danskoj,
i širom sveta. Govorili su: Vau, divno je! Divno je,
Torben, to što Bog radi u Danskoj i širom sveta, gde si bio.
Divno je to što Bog radi tamo, tamo, tamo i tamo.
Ali, ali, ali, ali, ali... Uvek dolazi to "ali".
Aaali... Na ovom mestu nije spremna.
Trava je uvek zelenija s druge strane ograde. Ali na ovom mestu... Ne, ne.
Rekli su: Ne, ne. ovde u Poljskoj ljudi to ne žele. Ne.
Divno je u drugim zemljama, ali u ovoj zemlji ljudi nisu spremni.
Ne, ne, ne možeš izlaziti na ulice i govoriti o Isusu.
Ne možeš sve to, jer žetva ovde nije spremna.
Čuo sam to toliko puta. Skoro da sam se umorio od toga.
Umorio sam se od toga da pastori i lideri uvek krive žetvu
zbog toga što se stvari ne dešavaju.
Bacaju krivicu na žetvu zašto nema nanovorođenih vernika u crkvi, na primer.
Još uvek nisam čuo zaista iskrenog pastora.
Bilo bi fino da jednog dana dođem na neko mesto i sretnem vrlo iskrenog pastora
koji kaže nešto kao: Dobro došli!
Dobro došli, dobro došli, dobro došli u našu crkvu!
Kao što vidite oko nas, mi ne vidimo da ljudi dolaze u veru.
Razlog nije žetva, jer je žetva spremna.
Razlog je što smo mi tako lenji.
Lenji smo i ne izlazimo napolje i ne radimo to što nam je Isus rekao.
Nikada to nisam čuo, ali... To je više istina...
nego reći da je žetva problem.
Jer, kao što smo prošli put čitali, žetva nije problem.
Problem su radnici, a to ćemo pogledati kasnije.
I tako sam došao u tu crkvu u Poljskoj. Opet isti izgovori iznova i iznova.
Ne možeš to raditi u Poljskoj. Previše su religiozni.
Nekada kažu da su previše ne-religiozni, ili su previše bogati ili previše siromašni.
I tako su rekli: Ne možeš to raditi.
Jesu li probali? Ne. Nisu.
Ali znaju. Znaju. Probali su, ali ne onako kako ja to radim.
Sledećeg dana otišao sam u Mekdonalds sa nekim mladim ljudima iz crkve.
Sedeli smo u Mekdonaldsu i tamo sam pitao te mlade ljude:
Hej, jesi li ti iskusio Boga? Da, da. Jesi li ti? Da.
Želiš li ti da iskusiš Boga? Rekla je: Da.
Radi sve što ti kažem u sledećih deset minuta i iskusićeš Boga.
Jesi li spremna? Rekle su: Da. Hajdemo, ustajemo. Idemo napolje.
Izveo sam ih i kikstartovao ih za deset minuta i bile su tako uzbuđene
jer su to doživele, i gorele su.
Šta se dogodilo?
Samo su radile i radile.
Te noći smo razgovarali sa jednom devojkom koja je bila izlečena.
Sutradan je ta devojka došla u crkvu
sa svojim starijim i mlađim bratom i sa svojim roditeljima,
i svi su oni dali svoj život Hristu, krstili se Svetim Duhom
i Bog im je promenio živote.
Bilo je to veliko, veliko, veliko svedočanstvo celoj crkvi. Zašto?
Jer su lideri, pastori, pre toga rekli: Ne, ne možete to raditi.
Ne možete to raditi, ne možete to raditi. Ljudi nisu spremni.
Žetva nije spremna. Ne možete to raditi u našem gradu.
A onda smo mi izašli i uradili to.
I njihove oči su se otvorile.
U tome je problem. Sedimo u našim malim kavezima, sedimo u našim malim kutijama,
ispunjeni strahom i ludim predstavama, predstavama da žetva nije spremna,
da ne možemo izlaziti i da ne možemo govoriti o Isusu
svojim susedima, svojim prijateljima, van svojih kuća, u svojim kućama.
Sve su to laži. Moramo pobeći od toga
i moramo shvatiti to što kaže Isus,
jer su Njegove reči istina.
Drugi primer iz Poljske. Putovao sam po Poljskoj
i došao sam do čoveka koji se zove Majkl.
On je bio pastor male, male crkve.
On nije imao mnogo vere, kada se radilo o žetvi.
Kako sam to znao?
Jer na usta izlazi ono čega je srce puno.
Govorio je: Ne, ne, ništa se ne dešava u mojoj crkvi.
Niko ne želi da primi Svetoga Duha. Niko nije otvoren za lečenje.
Niko ne želi oslobođenje, niko ne želi da izlazi. Moja crkva...
Bio je ispunjen neverovanjem, kada se radilo o njegovoj crkvi.
Došao sam tamo i pokušao da ga ohrabrim: Hajde, Majkl.
Bog to može. Bog to može. Video sam tamo, tamo i tamo.
Ali on je samo nastavljao. Ne, ne, moje mesto, oh...
Imao je toliko mnogo neverovanja. Na usta izlazi ono čega je srce puno.
Ali ja sam imao sastanak u njegovoj crkvi. Izveo sam jednu ženu iz njegove crkve
koja je želela Svetoga Duha.
Majkl nije video ni jednu osobu iz njegove crkve da je primila Svetoga Duha.
Izveo sam tu ženu i onda sam pozvao Majkla
i umesto da se ja molim za nju, stavio sam tu ženu tu, Majkla ovde,
i rekao: Majkl, sada se ti moli.
I tada se Majkl molio i ta žena je primila Svetoga Duha
i govorila je u jezicima. I šta se dogodilo?
Majklove oči su se otvorile.
Žetva u njegovoj crkvi se nije promenila.
Ljudi oko njega, u gradu, nisu se promenili.
Majkl se promenio. Njegove oči su se otvorile
zbog tog jednog iskustva.
Kako ja to zovem, bio je kikstartovan tada.
Posle godinu dana primio sam poruku od Majkla. Napisao mi je sledeće.
Pročitaću. Napisao je:
"Torben, voleo bih da podelim nešto sa tobom.
Ove godine, osmoro ljudi iz naše crkve kršteno je Svetim Duhom,
i svi govore u jezicima.
Kada si došao kod nas, pokazao si nam nešto veoma važno.
To je pokrenulo nešto u meni i samo je raslo i raslo.
Bog je dobar, i sada očekujemo da se još toga desi.
Bog te blagoslovio." Majkl
Aleluja! Video sam mnogo ovakvih svedočanstava u proteklim godinama.
Ne gradite na svom iskustvu.
Nikada ne gradite istinu na iskustvu.
Zašto? Iskustvo se može promeniti preko noći.
Gradite na Božjoj Reči.
Šta je Majkl radio? Majkl je gradio na svom iskustvu,
a njegovo iskustvo je bilo: niko ne želi Svetoga Duha, niko nije otvoren,
i ušao je u taj veoma negativni način razmišljanja.
Ali šta se dogodilo tog dana kada sam došao?
Otvorile su mu se oči. Naučio je nešto vrlo, vrlo važno.
Umesto što je gradio na svom iskustvu, nedostatku iskustva, lošem iskustvu,
dobio je taj jedan kikstart i počeo je da veruje šta Reč govori.
Sledeće godine svi u crkvi bili su ispunjeni Svetim Duhom,
osmoro ljudi, i počelo je da raste, raste, raste
i nastavilo je da raste od tada, i nastavlja da raste.
Isto je i sa vama. Ne gradite na svom iskustvu.
Gradite na Božjoj Reči. Božja Reč je istina.
Ne vaše iskustvo. Žetva je spremna, kao što kaže Isus.
Želim da pročitam još iz moje knjige:
"Kada se hrišćani probude i počnu da žive životom na koji ih je Bog pozvao,
videće da je žetva istinski spremna, kao što Isus kaže da jeste,
i to je ono što ja nazivam oživljenjem. Problem nije žetva.
Ne, problem su radnici, ali mi možemo nešto učiniti u vezi sa time.
Pomislite šta bi se dogodilo kada bi se celom telu Hristovom
otvorile oči i kada bi mogli da počnu živeti životom na koji nas je Isus pozvao,
kada bi se to desilo, svet bi se promenio za nekoliko godina."
Aleluja! Volim to! Volim to!
Ako biste vi koji ovo gledate, samo počeli da verujete ovo,
i odveli četvoro, petoro ljudi Hristu, vodili ih da i oni iskuse isto,
za nekoliko godina svet bi bio promenjen. Može ići tako brzo.
Ako uvidimo i počnemo da učimo druge ljude,
i ako svi počnemo da vodimo ljude Hristu u našem svakodnevnom životu.
Ne treba nam jedan super evanđelista. Jedan super evanđelista ne može to da uradi.
Treba nam muž. Treba nam žena.
Trebate nam vi koji ste stariji. Trebate nam vi koji ste mlađi.
Potrebno nam je da uvidite da je žetva spremna tamo gde ste.
Vaši susedi, vaše radno mesto, ljudi oko vas.
Kada počnete da gledate na žetvu onako kako Isus kaže,
i počnete da verujete u to, i postupate po tome...
ovo će biti normalan život za vas.
Tako da i vi počnete da vodite ljude Hristu, lečite bolesne, izgonite demone,
krštavate ljude u vodi i Svetome Duhu.
Želim da nastavim da čitam iz svoje knjige.
"Zato, verujte u to što Isus kaže. Žetva u vašem gradu je obilna i spremna,
i čeka na vas, Ne govorimo o tome da će biti spremna za tri meseca
ili za tri godine. Spremna je danas.
Žetva nije problem i nikada neće biti problem.
Vreme je da otvorite oči i uvidite ovo.
Razmislite o Isusovim rečima.
Molite se da vam Bog otvori oči da uvidite istinu.
Kada počnete da verujete u ovo što Isus kaže,
postupićete po tome i doživećete to.
Onda ćete zajedno sa nama i mnogim drugima svedočiti
da je žetva istinski spremna i obilna, baš kao što Isus kaže.
Vou, kako divne vesti!"
To kažem. Kada stvarno uzmete ove reči,
verujete u njih, onda postupite po tome, zajedno ćete sa nama
i mnogim drugim ljudima, početi da svedočite da je to istina.
Žetva je obilna. Žetva je spremna.
Nemojte reći da ima još četiri meseca do žetve.
Kao što je Isus rekao: Gle, kažem vam, podignite oči i pogledajte polja.
Spremna su, žute se za žetvu.
Gle, podignite oči.
Zaista vas ohrabrujem da uzmete ovo, verujte u to i počnite da delate po tome.
Nije dovoljno da samo imate vere u to. Vera bez dela je mrtva.
Ako kažete da imate vere, treba vam i akcija.
Istinska vera vodi u akciju. Dakle, prvo, počinite da verujete u to,
odnosno prvo čujete, onda verujete, ali onda morate delovati po tome.
I kada počnete da delate po tome videćete
da je ovo istina.
Takođe vam kažem: Prestanite da se molite kao da žetva nije spremna.
Prestanite da govorite: O, ima još četiri meseca.
Ili, sledeće godine. Ili, za dve godine.
Prestanite sa tim da vas koristi neprijatelj, jer izgovarate te laži
i unosite laži i strah u druge.
Imamo toliko mnogo ljudi koji govore negativno o žetvi.
Postaju slepi zbog svog neverovanja.
Da, sretaćemo ljude koji ne žele da slušaju.
Ima ljudi zbog kojih samo treba da obrišemo prašinu sa svojih ruku i nogu
i da idemo dalje, kao što Isus takođe kaže. To ćemo pogledati kasnije.
Ali oni koji su spremni,
oni koji žele Boga, njih ima mnogo i spremni su.
Želim da kažem da ovom knjigom "Isusov poziv" i ovim video serijalom
želimo da vam pomognemo. Ovde smo da bismo vam pomogli.
Ja sam tu da bih vam pomogao. Da, možda su neki od vas imali loše iskustvo,
ali možda je to zato što ste radili na pogrešan način.
I zato ste imali loše iskustvo.
Ovde smo da bismo vam pomogli, da bismo vam dali to dobro iskustvo,
da počnete da uviđate da je ovo istina.
I opet, najbolji način da se pokaže istina, da se nauči istina,
je kroz iskustvo.
Najbolji način da se nauči je da se pokaže.
Zato vas ohrabrujem,
ako se nikada niste molili za nekoga ko je izlečen,
ako nikoga niste krstili i odveli Hristu,
idite na www.TLRmap.com i nađite nekoga u vašoj blizini
ko vam može pomoći, ko vas može izvesti i pokazati vam da je žetva spremna.
pružiti vam dobro iskustvo, i onda počinjete da uviđate,
počnete da verujete, da delujete po tome,
i onda počinjete da viđate plod.
Drugi način je, ako možete, dođite na kikstart vikend.
Imamo toliko mnogo svedočanstava od ljudi
koji su došli na naš kikstart. I to im je promenilo život.
Sećam se jednog čoveka iz Slovačke. Došao je u Holandiju.
Bio je u crkvi 40 godina. Za 40 godina nikada nije izlečio bolesnoga,
isterao demona ili odveo nekoga Hristu.
Došao je na naš kikstart vikend i bio je kikstartovan.
Shvatio je da je žetva spremna.
Žetva u njegovoj zemlji nije se promenila, već se on promenio.
Vratio se kući. Za 40 godina ni jednu osobu nije odveo Hristu.
Sledeće godine krstio je osmoro ljudi.
Bilo ih je osmoro više nego u prvih 40 godina.
Ali nastavio je da uči, nastavio je da napreduje i sledeće godine krstio je njih 107.
Šta se dogodilo? Je li se promenila žetva u njegovoj zemlji?
Ne, on se promenio. I nastavio je da se menja.
Nastavio je da uči. Nastavio je da napreduje.
Dakle, prvi korak, šta vi možete učiniti, idite na TLRmap.com,
nađite nekoga u vašoj blizini i iskusite iz prve ruke da je žetva spremna.
Sledeći korak, ako možete, dođite na kikstart vikend.
Zaista vas ohrabrujem da idete na TLRmap.com,
dođite na kikstart u vašoj blizini.
Treće, samo idite i radite.
Samo idite i radite.
Samo izađite. Počnite. Tako sam ja radio.
Ja nisam imao nikoga da mi pokaže. Čitao sam Isusove reči: Žetva je spremna.
OK, ako je žetva spremna, moramo verovati u to
i onda moramo postupiti po tome. I sada mogu potvrditi -
žetva je istinski spremna. Kao što Isus kaže.
Dakle, postupite po tome.
I onda, naravno, molite Boga da vas oslobodi od tih laži.
Kao što sam rekao, znam mnoge ljude koji su sedeli u crkvi
20 godina, 30 godina... ništa se nije dogodilo.
Ako ste to vi, onda je zaista vreme da stvari počnu da se dešavaju.
Zaista je vreme da izađete iz te kutije, da izađete iz tog straha
koji je Satana stavio u vaš život, i da shvatite da je žetva spremna,
da je žetva obilna, i da onda učinite nešto u vezi sa tim.
Verujte i postupajte po tome.
Ako nemate ljudi u vašoj blizini, radite sami.
Ima toliko mnogo više u mojoj knjizi "Isusov poziv"
u vezi sa ovim, svedočanstava
o tome kako je žetva spremna i kako bismo trebali gledati na žetvu,
kako raditi sa ovim.
Nabavite knjigu. Možete je dobiti preko Amazona
ili preko našeg veb-sajta thelastreformation.com.
Možete je dobiti kao e-knjigu ili kao štampanu, ukoričenu knjigu.
Nabavite knjigu.
Ako nemate novca pošaljite nam i-mejl,
preko The Last Reformation, mail@thelastreformation.com
i daće vam kod, i možete je dobiti besplatno, kao e-knjigu.
Bog vas blagoslovio! Vidimo se sledeći put!
Podelite ovaj video i hajde da vidimo oživljenje.
Hajde da ljudi veruju da je žetva spremna
i da učine nešto povodom toga. Zdravo!